CELEX: 62013CN0439
Language: bg
Date: 2013-08-05 00:00:00
Title: Дело C-439/13 P: Жалба, подадена на 5 август 2013 г. от Elitaliana SpA срещу определението, постановено от Общия съд (седми състав) на 4 юни 2013 г. по дело T-213/12, Elitaliana/Eulex Kosovo

19.10.2013   
            
            
               BG
            
            
               Официален вестник на Европейския съюз
            
            
               C 304/6
            
         Жалба, подадена на 5 август 2013 г. от Elitaliana SpA срещу определението, постановено от Общия съд (седми състав) на 4 юни 2013 г. по дело T-213/12, Elitaliana/Eulex Kosovo
   (Дело C-439/13 P)
   2013/C 304/11
   Език на производството: италиански
   
      Страни
   
   
      Жалбоподател: Elitaliana SpA (представител: R. Colagrande, avvocato)
   
      Друга страна в производството: Eulex Kosovo
   
      Искания на жалбоподателя
   
   
               —
            
            
               Да се отмени изцяло Определение [на Общия съд (седми състав) от 4 юни 2013 г. по дело T-213/12, Elitaliana/Eulex Kosovo,]
            
         
               —
            
            
               в резултат от това, ако фазата на производството позволява това, да се уважи окончателно жалбата в първоинстанционното производство, като а) се отменят решенията на Eulex — с неизвестни за жалбоподателя съдържание и дата — за възлагане на поръчка с наименование „EuropeAid/131516/D/SER/XK — Helicopter Support to the EULEX Mission in Kosovo [Помощ, предоставена с хеликоптери, за мисията на Eulex в Kosovo] (PROC/272/11)“ на дружество Starlite Aviation Operations, съобщено от Eulex с писмо от 29.3.2012 г., както и на всеки друг предварителен, последващ и/или свързан по друг начин с тях акт, и по-специално, ако се налага, на писмен акт с № 2012-DAS-0392 от 17.4.2012 г., с който Eulex отказва на жалбоподателя достъп до документите във връзка с поръчката, поискани на 2.4.2012 г.; б) Eulex бъде осъдена да поправи причинените на жалбоподателя вреди (в натура или в пари) съгласно посоченото в точки 37 и следв. от жалбата до Общия съд; в) Eulex бъде осъдена да заплати съдебните разноски,
            
         
               —
            
            
               при условията на евентуалност, отново в резултат от посочената отмяна, ако фазата на производството позволява това, делото да бъде върнато на Общия съд, който да се произнесе с решение по него.
            
         
      Правни основания и основни доводи
   
   Общият съд допуснал грешка, като не приел, че Eulex има качеството на служба или агенция на Европейския съюз по смисъла на член 263 ДФЕС и като го приравнил на делегациите. Освен това по същество Общият съд е трябвало да признае наличието на извинима грешка.
   От посочените грешки при прилагане на правото произтичало нарушение на принципа на ефективна съдебна защита, насочен към пълното осъществяване на правото на защита, и представляващ необходима последица от принципа на равенство.